# **OSNOVNA ŠKOLA ANŽ FRANKOPAN KOSINJ**

**Gornji Kosinj 49**

**53 203 Kosinj**

## **ŠKOLSKI KURIKUL**

## **za školsku godinu 2016./2017.**

**Kosinj, rujan 2016. god.**

**SADRŽAJ**

1. **Plan izrade Školskog kurikula…………………………………………………...3**
2. **Vizija i misija škole…………………………………………………………………4**

**2.1. Vizija……………………………………………………………………………..4**

**2.2. Misije…………………………………………………………………………….4**

**2.3. Kurikulska područja……..……………………………………………………5**

1. **Vrijednosti i načela školskog kurikula………………………………………….5**
2. **Opis unutarnjih i vanjskih uvjeta u kojima se realizira ŠK………………….5**
3. **Podaci o izvršiteljima poslova i njihovim radnim zaduženjima u 2016./2017. školskoj godini.............................................................................6**

**5.1. Podaci o odgojno-obrazovnim djelatnicima..........................................6**

**5.1.2.Podaci o učiteljima razredne nastave..................................................7**

**5.1.3.Podaci o učiteljima predmetne nastave...............................................7**

**5.1.4.Podaci o ravnatelju i stručnim suradnicima........................................8**

**5.2.Podaci o ostalim djelatnicima škole........................................................8**

1. **Područja razvoja učenika…………………………………………………………8**
2. **Način praćenja i vrednovanja realizacije cijelog kurikula s jasno izraženim indikatorima uspješnosti…………………………...……………....9**
3. **Izborna nastava…………………………………………………………………...10**
   1. **Rimokatolički vjeronauk za razrednu nastavu……………………...10**
   2. **Rimokatolički vjeronauk za predmetnu nastavu…………………...11**

**9.3. Informatika………………………………...………………………………12**

**9.4. Njemački jezik……………………………….……………………………..13**

1. **Dopunska nastava………………………………………………………………..14**

**9.1. Engleski jezik za razrednu nastavu…………………………………..…14**

**9.2.Matematika za razrednu nastavu………………………………..…….…15**

**9.1. Engleski jezik za predmetnu nastavu………………………………..…16**

1. **Izvanučionička nastava………………………………………………………….17**

**10.1. Sigurno u prometu…………………………………………………………17**

**10.1. Učenička zadruga………..…………………………………………………18**

**10.2. Klub mladih tehničara…...………………………………………………...20**

**10.3. Školski sportski klub....…………………………………………………...21**

1. **Izvannastavne aktivnosti………………………………………………………...22**

**11.2. Dramsko-recitatorska grupa……………………………………………...22**

**11.3. Pjevački zbor………………………………………………………………..23**

1. **Izvanškolske aktivnosti.................................................................................24**
   1. **Aktiv podmlatka Hrvatskog Crvenog križa.......................................24**
   2. **Outward Bound Program………………………………………………24**
2. **Izleti i ekskurzije…………………………………………………………………..27**

**13.1. Izlet u Ogulin………...………………………………………………………27**

1. **Plan stručnog osposobljavanja i usavršavanja učitelja............................28**

**14.1.Stručno usavršavanje u školi...............................................................28**

**14.1.1.Stručna vijeća.....................................................................................28**

**14.2.Stručna usavršavanja izvan škole.......................................................29**

**14.2.1.Stručna usavršavanja na županijskoj razini....................................29**

**14.3.Ostala stručna usavršavanja i osposobljavanja.................................29**

1. **Školski preventivni programi......................................................................29**
2. **Plan kulturne i javne djelatnosti...................................................................32**
3. **Građanski odgoj i obrazovanje....................................................................34**

Temeljem članka 25. Zakona o odgoju i obrazovanju u osnovnoj i srednjoj školi, Školski odbor na sjednici održanoj \_\_ rujna 2016. na prijedlog Učiteljskog vijeća i Vijeća roditelja d o n o s i

**ŠKOLSKI KURIKUL**

**OSNOVNE ŠKOLE „ANŽ FRANKOPAN“ KOSINJ**

**1.PLAN IZRADE ŠKOLSKOG KURIKULA**

Školski tim za razvoj kurikula osnovan je 14. travnja 2014. god., a čine ga Danijel Gregov, pedagog i učitelj povijesti, Mirjana Prša, učiteljica hrvatskog jezika i Ivana Rukavina, knjižničarka. Prvi koncepcijski i metodološki unaprijeđen kurikulum izrađen je za školsku godinu 2014./2015. U Izvješću o realizaciji školskog kurikula za tu godinu obrazložena je tek većinska realizacija svih predviđenih sadržaja. Dio planiranih aktivnosti nije odrađen zbog odlaska dijela djelatnika koji su sudjelovali u izradi kurikula, a kasnije su bili zamijenjeni drugim, više ili manje stručnim djelatnicima i pripravnicima. S druge strane, osmišljeno je i odrađeno mnogo više drugih aktivnosti koje su bili posve na tragu vizije, misije, ciljeva i zadaća postavljenih prvotnim kurikulom. Time je djelatnost škole bila značajno obogaćena na zadovoljstvo učenika, roditelja i učitelja, te se može reći da su, sve u svemu, ciljevi postavljeni prvotnim kurikulom i znatno premašeni.

Riječ je o pokretanju školskog sportskog kluba, učeničke zadruge, kluba mladih tehničara te aktiva vatrogasne mladeži i podmlatka Hrvatskog Crvenog križa. Navedene organizacije osnovane su krajem mjeseca studenog 2014.god. te su u relativno kratkom vremenu razvili bogatu djelatnost.

Zahvaljujući školskom sportskom klubu učenici su sudjelovali na županijskom natjecanju u krosu, Krosu Sportskih novosti održanom na jezeru Bundek, Krosu „Novog lista“ u Brodu na Kupi, Plitvičkom maratonu te krosu u park-šumi Jasikovac u Gospiću. Na svim navedenim natjecanjima učenici su postigli zapažene rezultate.

Škola je uključila svoje učenike u natjecanja mladih tehničara. Također, zahvaljujući sredstvima dobivenima na natječaju „Dani tehnike“ u svrhu promocije tehničke kulture u školama i drugim odgojno-obrazovnim institucijama diljem Republike Hrvatske, učenici naše škole su se predstavili široj javnosti u našoj Županiji s radom na temu racionalnog korištenja energije.

Učenička zadruga uspješno se predstavila široj javnosti na smotri „Jesen u Lici“ koja je održana početkom mjeseca listopada 2015.god. U pripremama za predstavljanje učenika pokrenuta je velika djelatnost i uložena su značajna sredstva. Tako su tijekom protekle školske godine učenici izrađivali ekološke sapune, čajeve, napitke, marmelade, ukrasne kutije i svijećnjake, razne podmetače, držače i suvenire ukrašene salvetnom tehnikom, pirografskim radom i sličnim.

Tijekom školske godine učenicima je omogućeno još nekoliko aktivnosti i sadržaja. Tako su u Školi predavanja održali djelatnici Policije vezano za opasnosti od minsko-eksplozivnih sredstava za učenike razredne nastave, za sve učenike predavanje na temu trgovine ljudima, a djelatnik Zavoda za javno zdravstvo vezano za prevenciju ovisnosti za učenike predmetne nastave.

Zbog nedostatka financijskih sredstava Škola je odustala od planiranog izleta u Ogulin, no umjesto toga organizirana su dva bliža putovanja: posjet Nacionalnom parku Plitvička jezera te izlet u Nacionalni park Paklenica. U suradnji s organizacijom Outward Bound Hrvatska, manja grupa naših učenika sudjelovala je u programu „Zimska pustolovina“ na planini Papuk.

**2. VIZIJA I MISIJA ŠKOLE**

***2.1. Vizija:*** Škola- mjesto koje volim

Nastojimo kvalitetno osmisliti slobodno vrijeme učenika do dolaska školskog autobusa, ispuniti ga kreativnim radnim i zabavnim zadacima uvažavajući želje, interese i potrebe učenika.

***2.2.Misije*** *:*

* Mogu napraviti sam - Učenici će se osposobiti u raznim umjetničkim i manualnim vještinama potrebnim u svakodnevnim praktičnim zadacima: rezanje, piljenje, mjerenje, crtanje nacrta, oslikavanje, modeliranje...
* Zdravi u zdravom okolišu - Osvijestiti učenike koji će voditi brigu o sebi, drugima, društvu i okolišu u stalnoj težnji poboljšanja zdravlja.

***2.3. Kurikulska područja:***

* Jezično-komunikacijsko – djelatnost u okviru aktivnosti „Učim, igram se, družim se“;
* Tehničko i informatičko – u okviru djelatnosti učeničke zadruge, kluba mladih tehničara, projekta Hrvatskog autokluba „Sigurno u prometu“;
* Zdravlje, sigurnost i zaštita okoliša - Djelatnost školskog sportskog društva, aktiva podmlatka Hrvatskog Crvenog križa.

**3. VRIJEDNOSTI I NAČELA ŠKOLSKOG KURIKULA**

Vizija škole u narednom razdoblju obuhvaćala bi kreativno i zabavno osmišljavanje izvannastavnog vremena učenika u kojem će oni steći potrebne vještine, učvrstiti svoja znanja te napredovati u osobnom i socijalnom razvoju.

U svrhu praktične provedbe školske vizije, učitelji su osmislili više svojih osobnih misija koje će se odvijati na dva osnovna školska punkta u kojima bi učenici ciklički sudjelovali:

* Radionica namijenjena djelatnosti učeničke zadruge i kluba mladih tehničara;
* Učionica namijenjena povremenim aktivnostima u sklopu rada aktiva podmlatka HCK, izradi ili vježbanju umjetničkog izražavanja, projekta „Sigurno u prometu“ i sl.;
* Raznovrsne sportske aktivnosti u prostorima namijenjenima tjelesnoj i zdravstvenoj kulturi.

Pri osmišljavanju ovih misija , učitelji su ravnomjerno uzeli u obzir potrebu za proširenjem učenicima najzanimljivijih dijelova redovnog nastavnog plana i programa, lokalne zavičajne teme, praktičan rad te osobni i socijalni razvoj svakog učenika.

**4. OPIS UNUTARNJIH I VANJSKIH UVJETA U KOJIMA SE REALIZIRA ŠKOLSKI KURIKUL**

Školu pohađa ukupno 25 učenika u jednoj matičnoj školi u Gornjem Kosinju i dva područna razredna odjela u Vukelić Selu i Rudinci. U matičnoj školi postoji kombinirani razredni odjel od 1. do 4. razreda, razredni odjeli 5., 6., te 7. i 8. (kombinacija) razreda, dok su u područnim školama po jedan kombinirani razredni odjel razredne nastave. Ukupan broj djelatnika škole je 22, a rad je organiziran u jednoj smjeni. Izuzev predmeta glazbena kultura, kemija, priroda i biologija, nastava je u potpunosti stručno zastupljena. U matičnoj školi ne postoje prostorije van redovne nastavne funkcije, dapače nedostaje školska kuhinja, sportska dvorana, posebni informatički i drugi kabineti te spremišta.

Škola pripada području posebne državne skrbi s izrazito otežanim uvjetima rada. Većina učenika su putnici, čiji radni dan započinje oko 5.15 sati, a završava, ovisno o rasporedu, oko 14.30-15.00 sati. Školski autobus putuje netom prije, odnosno poslije same nastave. Upisno područje je prometno izolirano od većih središta, infrastrukturno zaostalo, populacijski i ekonomski uništeno te s niskom obrazovnom strukturom preostalog stanovništva. Navedeni problemi uzrokuju to da su učenici preokupirani već s redovnom školskom obavezom. Velika želja učenika, roditelja i učitelja za uključivanjem u izvannastavne i izvanškolske aktivnosti mogla je biti realizirana samo velikim dobrovoljnim angažmanom i ulaganjem sviju njih, najčešće nauštrb reorganizirane redovite nastave. Pored toga što se učenici nakon odlaska iz osnovne škole najčešće više ne vraćaju u rodni kraj, kroz nekoliko godina neće preostati niti jedno dijete na području Kosinja za upis u školu. Najveći broj učitelja također su putnici, u školi zaduženi samo na dio radnog vremena te najčešće rade i u drugim školama. Zbog niza razloga u novoj školskoj godini također se očekuju znatne kadrovske promjene. Zbog kontinuiranog manjka novčanih sredstava koja se izdvajaju za obrazovanje u RH, u školi nedostaje pomoćnih nastavnih sredstava i pomagala, a tu se nadovezuju i problemi redovite opskrbe električnom energijom, funkcionalnom telefonskom i internetskom vezom, adekvatnim grijanjem te prohodnim cestama uslijed vremenskih nepogoda. Stoga je pristup planiranju i realizaciji kurikulskih sadržaja nužno vrlo fleksibilan.

**5. PODACI O IZVRŠITELJIMA POSLOVA I NJIHOVIM RADNIM ZADUŽENJIMA U ŠKOLSKOJ GODINI 2015/2016.**

**5.1. Podaci o odgojno-obrazovnim djelatnicima**

**5.1.1. Podaci o učiteljima razredne nastave**

|  |  |  |  |  |  |  |
| --- | --- | --- | --- | --- | --- | --- |
| **Red. broj** | **Ime i prezime** | **Godina rođenja** | **Zvanje** | **Stupanj stručne**  **spreme** | **Mentor-savjetnik** | **Godine**  **staža** |
|  | Marija Pleša | 1960. | Učitelj razredne nastave | VI. | - | 29 |
|  | Antonija Basta | 1961. | Učitelj razredne nastave | VI. | - | 33 |
|  | Zrinka Vukelić | 1970. | Diplomirani uč. r.n. i hrv. jezika | VII. | - | 18 |

**5.1.2. Podaci o učiteljima predmetne nastave**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Red. broj** | **Ime i prezime** | **Godina rođenja** | **Zvanje** | | **Stupanj stručne**  **spreme** | **Predmet(i) koji(e) predaje** | **Mentor-savjetnik** | **Godine**  **staža** |
| 1. | Pera Kokotović | 1952. | | Učiteljica matematike i fizike | VI. | Matematika i Fizika |  | 43 |
| 2. | Ivana Miškulin | 1985. | | Diplomirana učiteljica | VII. | Engleski jezik |  | 10 |
| 3. | Goran Sekula | 1983. | | Prof. kineziologije | VII. | Tjelesna i zdravstvena kultura |  | 3 |
| 4. | Ljubomir Čanić | 1982. | | Diplomirani učitelj | VII. | Kemija |  | 5 |
| 5. | Tomislav Klarić | 1988. | | Vjeroučitelj | VII. | Vjeronauk |  | 3 |
| 6. | Danijel Gregov | 1981. | | Prof. povijesti i pedagogije | VII. | Povijest |  | 8 |
| 7. | Zorka Munjas | 1963. | | Učiteljica razredne nastave | VI. | Glazbena kultura, Priroda Biologija |  | 27 |
| 8. | Mirjana Prša | 1975. | | Diplomirani učitelj | VII. | Hrvatski jezik |  | 16 |
| 9. | Andrijana Lončar Surić | 1984. | | Profesor geografije i ped. | VII. | Geografija |  | 4 |
| 10. | Tomislav Vukelić | 1971. | | Diplomirani  učitelj | VII | Njemački jezik |  | 23 |
| 11. | Delfina Trajčeva | 1976. | | Profesor likovne kulture | VII | Likovna kultura |  | 4 |
| 12. | Željko Blašković | 1975. | | Dipl.ing. telekomunikaci-jskog prometa | VII | Tehnička kultura |  | 9 |
| 13. | Pave Delač | 1989. | | Profesor informatike | VII | Informatika |  | 2 |

**5.1.3. Podaci o ravnatelju i stručnim suradnicima**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Red. broj** | **Ime i prezime** | **Godina rođenja** | **Zvanje** | | **Stupanj stručne**  **spreme** | **Radno mjesto** | | **Mentor-savjetnik** | **Godine**  **staža** |
| 1. | Ivan Bronzović | 1982. | | Dipl. učitelj | VII. | | ravnatelj |  | 8 |
| 2. | Danijel Gregov | 1981. | | Prof. pedagogije i povijesti | VII. | | pedagog |  | 8 |
| 3. | Ivana Rukavina | 1983. | | Dipl. učitelj i bibliotekarica | VII. | | knjižničarka |  | 10 |

**5.2. Podaci o ostalim radnicima škole**

|  |  |  |  |  |  |  |
| --- | --- | --- | --- | --- | --- | --- |
| **Red. broj** | **Ime i prezime** | **Godina rođenja** | **Zvanje** | **Stupanj**  **stru. spreme** | **Radno mjesto** | **Godine**  **staža** |
|  | Ljiljana Došen | 1959. | Upravni pravnik | VŠS | Tajnica škole | 17 |
|  | Nada Marković | 1974. | Ekonomist | VŠS | Voditelj računovodstva | 16 |
|  | Katarina Pintar | 1971. | OŠ | NKV | Spremačica | 20 |
|  | Marica Vukelić | 1957. | OŠ | NKV | Spremačica | 9 |
|  | Lucija Delač | 1958. | OŠ | NKV | Spremačica | 10 |
|  | Stjepan Brkljačić | 1985. | SS | SSS | Domar | 12 |

**. PODRUČJA RAZVOJA UČENIKA**

Kurikulumsko područje: jezično-komunikacijsko

Naziv: Učim, igram se, družim se

1. **Ciklus(razred):** 5.-8 (hrvatski jezik)
2. **Cilj:** Zajednički cilj je na kreativan i zabavan način nadograditi pismeno i usmeno izražavanje obilježavajući značajne datume i događaje plakatima i literarnim uratcima.
3. **Obrazloženje cilja:** Uočena je potreba za razvojem kreativnosti, vještine crtanja i pisanja, komunikacijskih vještina, socijalne osjetljivosti koje se ne mogu postići tijekom redovne nastave. Učenici su iskazali želju za likovnim i pisanim izražavanjem vlastitih misli i stavova na određenu temu.

Poboljšati motoričke radnje iz svakodnevnog života: precizno izrezivanje, crtanje, oblikovanje...

Ne snalaze se u izražavanju zadanim književnim vrstama.

Siromašno samostalno izražavanje tekstom i crtežom u lirskim i proznim oblicima.

Siromašan fond riječi koji se treba obogatiti.

Podići upotrebu pravopisnih pravila na veću razinu.

Slobodnije se kreativno izražavati.

Bolje snalaženje na sceni.

Iznošenje vlastitih ideja.

1. **Očekivani ishodi/postignuća:**

Literarnim uratcima (sastavci, haiku, strip, pjesme u prozi, igrokazi) o slobodnom vremenu, ljepotama zavičaja i boravku u prirodi, tradicijskim običajima… poboljšati komunikacijske vještine (pravopis, bogatiji rječnik…); pozitivan odnos prema svijetu, osobama, prirodi, iznositi svoje mišljenje, slušati i uvažavati druge.

Prepoznaju značajke književnih vrsta.

Samostalno se izražavaju tekstom i crtežom u lirskim i proznim oblicima.

Dramatiziraju tekst i osmišljavaju scenu.

Istražuju i razrađuju zadane teme podatcima, tekstovima i fotografijama s interneta.

Proširuju i obogaćuju pismenost.

Slobodno izražavaju vlastite stavove.

Uočavaju važnost suradnje, timskog rada.

1. **Način realizacije:**

* Oblik- grupni rad, rad u paru; izvan nastave;
* Sudionici- učenici, učiteljica hrv. jezika;
* Načini učenja- razgovor, prikupljanje materijala, izrada plakata, prezentacija, demonstracija;
* Metode poučavanja: pomaganje pri radu, poticanje učenika na rad, usmjeravanje, razgovor, pisanje, crtanje;
* 5.r. Izrezuje, lijepi naslove, nazive, crteže. Upoznaje značajke književnih vrsta. Samostalno se kraće izražava;
* 6.r. Priprema naslove, kraće tekstove i crteže. Prepoznaje značajke književnih vrsta. Samostalno se kraće izražava;
* 7. r. Osmišljava izgled i sadržaj plakata. Samostalno se izražava u lirskim i proznim oblicima. Dramatizira tekst i osmišljava scenu;
* 8. r. Istražuje i razrađuje zadane teme podatcima, tekstovima i fotografijama s interneta. Proširuje i obogaćuje samostalno izražavanje u književnim vrstama;
* Trajanje izvedbe - 10 sati tijekom šk.g.

1. **Potrebni resursi/moguće teškoće:**hamer, papir, škare, ljepilo, boje, isječci iz tiska, materijal pretraživanja interneta.

Teškoća ne bi trebalo biti.

1. **Način praćenja i provjere ishoda/postignuća:** Plakati, strip, pjesme, igrokaz
2. **Odgovorne osobe:** Prša Mirjana, učiteljica hrvatskog jezika

Kurikulska područja Tehničko i informatičko, Zdravlje, sigurnost i zaštita okoliša te ostali sadržaji Jezično-komunikacijskog područja realiziraju se u okviru izborne, izvanučioničke, izvannastavne i izvanškolske nastave.

**7. NAČINI PRAĆENJA I VREDNOVANJA REALIZACIJE CIJELOG KURIKULA S JASNO IZRAŽENIM INDIKATORIMA USPJEŠNOSTI**

* Plakati „Godišnja doba“, „Valentinovo“, „Vukovar u Domovinskom ratu“, „Uskrs“;
* Literarni radovi;
* Ankete;
* Strip;
* Igrokazi;
* Prezentacije;
* Fotografije;
* Izvještaji.

1. **IZBORNA NASTAVA**

Izvedbeni planovi i programi izborne nastave fizički su izdvojeni iz Školskog kurikula za školsku godinu 2016./2017. i predstavljaju njegov sastavni dio.

**8.1. Rimokatolički vjeronauk za razrednu nastavu**

1. **Ciklus(razred):** 1.-4. razred razredne nastave u matičnoj školi i PRO u Vukelić Selu i Rudinci; ukupno 12 učenika.
2. **Cilj:** Ostvariti zrelu ljudsku i vjerničku osobnost. Upoznati se s osnovnom strukturom Crkve s ciljem ostvarivanja sustavnog i cjelovitog upoznavanja katoličke vjere na spoznajnoj, dožovljajnoj i djelatnoj razini radi postizanja zrelosti kršćanske vjere.
3. **Obrazloženje cilja:** Svrha je katoličkog vjeronauka od prvog do četvrtog razreda razvijati socijalizaciju kao i postupni rast u vjeri u smislu pripreme za sakramente ispovijedi i prve pričesti s naglaskom na zahvaljivanje koje predstavlja temeljni stav čovjeka vjernika prema Bogu. U pogledu socijalizacije učenici će se upoznati s osnovnom strukturom Crkve i doživjeti pripadnost Crkvi primanjem sakramenata što će imati odjeka u njihovom životu kao i na obiteljskoj, župnoj, biskupijskoj i općoj razini.
4. **Očekivani ishodi/postignuća:**
   * izgraditi stav otvorenosti prema transcendenciji za postavljanje pitanja o najdubljem smislu čovjekova života;
   * biti sposoban povezati biblijske poruke sa svakodnevnim životom;
   * učenici otkrivaju i usvajaju, u svjetlu Božje Riječi i nauka Crkve, da smo svi jedinstveni, dragocjeni i upućeni jedni na druge; da su poštovanje, prijateljstvo i zajedništvo vrline i snaga mladenaštva te da je prisutnost istih neophodna u njihovom tjelesnom, moralnom i duhovnom rastu i razvoju;
   * upoznati druge i različite od sebe te izgrađivati osjećaj poštovanja prema drugima.
5. **Način realizacije:**

-predavanje, individualni rad, rad u grupama, istraživački rad, pisano izražavanje, molitveno izražavanje, likovno izražavanje, obrada uz pomoć igre, scensko izražavanje, čitanje i rad na tekstu, glazbeno izražavanje, meditacija, pripovijedanje, slušanje zvukovnog nastavnog materijala itd;

-posjet sakralnim objektima;

-učenici će kroz zadatke pronalaziti konkretne puteve, načine i aktivnosti koji su u službi postizanja ishoda koji istodobno omogućuju kreativan rad i stvaralaštvo učenika u nastavi;

-vrijeme realizacije: dva sata tjedno tijekom nastavne godine.

1. **Potrebni resursi/moguće teškoće:** Katekizam, bilježnica, potrošni materijal.Teškoća ne bi trebalo biti.
2. **Način praćenja i provjere ishoda/postignuća:** Vrjednovanje se vrši usmenim i pismenim putem opisnim i brojčanim ocjenama, a komponente vrjednovanja su: znanje, zalaganje, stvaralačko izražavanje i kultura komuniciranja.
3. **Odgovorna osoba:** vlč. Ivan Hodak, vjeroučitelj
   1. **Rimokatolički vjeronauk za predmetnu nastavu**
4. **Ciklus(razred):** 5., 6., 7. i 8. razred; ukupno 13 učenika.
5. **Cilj:** - Nastojati da učenici što dublje i cjelovitije upoznaju središnje istine kršćanske vjere kako bi u duhu te iste vjere mogli lakše prevladati poteškoće i probleme na putu vjerskog i mladenačkog odrastanja.

- Ostvariti zrelu ljudsku i vjerničku osobnost.

- Upoznati se s osnovnom strukturom Crkve s ciljem ostvarivanja sustavnog i cjelovitog upoznavanja katoličke vjere na spoznajnoj, dožovljajnoj i djelatnoj razini radi postizanja zrelosti kršćanske vjere.

- Upoznati učenike s vjerskim i kulturološkim obilježjima Rimskog misala s posebnim naglaskom na crkvenu povijest kroz protekla stoljeća.

1. **Obrazloženje cilja:** Svrha je katoličkog vjeronauka da učenici dublje i cjelovitije upoznaju središnje istine kršćanske vjere kako bi u duhu vjere mogli lakše upoznati, razjasniti i prevladati osobne i zajedničke poteškoće i problemena putu vjerskoga i mladenačkoga odrastanja.
2. **Očekivani ishodi/postignuća:**
   * izgraditi stav otvorenosti prema transcendenciji za postavljanje pitanja o najdubljem smislu čovjekova života;
   * biti sposoban povezati biblijske poruke sa svakodnevnim životom;
   * učenici otkrivaju i usvajaju, u svjetlu Božje Riječi i nauka Crkve, da smo svi jedinstveni, dragocjeni i upućeni jedni na druge; da su poštovanje, prijateljstvo i zajedništvo vrline i snaga mladenaštva te da je prisutnost istih neophodna u njihovom tjelesnom, moralnom i duhovnom rastu i razvoju;
   * upoznati druge i različite od sebe te izgrađivati osjećaj poštovanja prema drugima;
   * uočiti vrijednost Crkve kroz povijest i danas.
3. **Način realizacije:**

-predavanje, individualni rad, rad u grupama, istraživački rad, pisano izražavanje, molitveno izražavanje, likovno izražavanje, obrada uz pomoć igre, scensko izražavanje, čitanje i rad na tekstu, glazbeno izražavanje, meditacija, pripovijedanje, slušanje zvukovnog nastavnog materijala itd;

-posjet sakralnim objektima;

-učenici će kroz zadatke pronalaziti konkretne puteve, načine i aktivnosti koji su u službi postizanja ishoda koji istodobno omogućuju kreativan rad i stvaralaštvo učenika u nastavi;

- učenici će tijekom godine prikupljati podatke vezane za crkvenu i kulturnu baštinu (djela Zvonimira Kulundžića i monografija „Kosinj - izvorište hrvatske tiskane riječi“ Ivana Mancea);

- učenici će prikupljenu građu s povijesnog gledišta povezati u jednu cjelinu; o temi raspravljati na radionicama te izraditi plakate na temu Rimskog misala;

-vrijeme realizacije: dva sata tjedno za svaki razred tijekom nastavne godine.

1. **Potrebni resursi/moguće teškoće:** Katekizam, bilježnica, potrošni materijal.Teškoća ne bi trebalo biti.
2. **Način praćenja i provjere ishoda/postignuća:** Vrjednovanje se vrši usmenim i pismenim putem opisnim i brojčanim ocjenama, a komponente vrjednovanja su: znanje, zalaganje, stvaralačko izražavanje i kultura komuniciranja.
3. **Odgovorna osoba:** vlč. Ivan Hodak, vjeroučitelj

**8.3. Informatika**

1. **Ciklus(razred):** 5.-8. razred; ukupno 13 učenika.
2. **Cilj:** Steći temeljna znanja o radu s računalom.
3. **Obrazloženje cilja:** Stjecanje osnovnih znanja iz informatike koja će poslužiti za nadogradnju u daljnjem tijeku školovanja
4. **Očekivani ishodi/postignuća:** Korištenje stečenih znanja i vještina u svakodnevnom životu za lakše razumijevanje nastavnog gradiva, brže i kvalitetnije rješavanje postavljenih zadataka, proširivanje znanja, komunikaciju i zabavu.
5. **Način realizacije:**
   * putem redovne nastave u informatičkoj učionici, kroz različite oblike i metode poučavanja i učenja;
   * vrijeme realizacije: dva sata tjedno tijekom nastavne godine.
6. **Potrebni resursi/moguće teškoće:** Udžbenik, bilježnica, računalna oprema namijenjena učenicima, potrošni materijal.
7. **Način praćenja i provjere ishoda/postignuća:** Opisno i brojčano vrjednovanje postignuća učenika u skladu s rezultatima, ciljevima, zadaćama i sadržajima.
8. **Odgovorna osoba:** Pave Delač, učitelj informatike

**8.4. Njemački jezik**

**1.** **Ciklus (razred):** 4., 5., 6., 7. i 8. razred, ukupno 16 učenika.

**2. Cilj**: 1. Osposobiti učenike za jezičnu komunikaciju (pisanu i usmenu) koja im omogućuje ovladavanje sadržajima u nastavi predmeta; pripremiti učenike za korištenje njemačkog jezika na lakšoj komunikacijskoj razini.

**3. Obrazloženje cilja:** zbog velikog interesa za jezičnim sadržajima i objašnjavanju jezičnih pojava, te znanjem stranih jezika, javila se potreba za izbornim radom s učenicima koji pokazuju veći interes za jezične pojave i zanimaju se za istraživački rad u jeziku

**4. Očekivani ishodi/postignuća:**

- rješavati jezične zadatke lakše razine;

- uočavati jezične pojave i njihove uzroke u različitim rečeničnim situacijama;

- primijeniti stečena znanja u svakodnevnoj jezičnoj komunikaciji;

**5. Način realizacije:**

- Oblik: izborna nastava

- Sudionici: učenici, učitelj njemačkoga jezika

- Načini učenja: učenici usvajaju teorijska znanja, a potom ih primjenjuju u primjerima; uočavaju jezične pojave u primjerima i utvrđuju razloge i posljedice takvih jezičnih situacija; suočavaju se sa zadatcima lakše razine namijenjenim za jezičnu komunikaciju; povezuju i integriraju jezičnu kompetenciju u sva područja predmeta (jezično izražavanje, književnost).

- Metode poučavanja :učitelj objašnjava i ukazuje na najčešće probleme u uporabi jezika (i u usmenoj i u pisanoj komunikaciji); raščlanjuje jezične probleme i usmjerava učenike u rješavanju zadataka; njeguje pravogovornu i pravopisnu normu.

- Trajanje izvedbe: šk.godina: 2016./2017. (70 sati godišnje)

**6. Potrebni resursi/moguće teškoće:**

- udžbenik, radna bilježnica, potrošni materijal; nedostatak učenika motiviranih za ozbiljniji rad

**7. Način praćenja i provjere ishoda/postignuća:**

- natjecanje učenika na školskoj, županijskoj i državnoj razini

**8. Odgovorne osobe:** Tomislav Vukelić, učitelj njemačkoga jezika

**9.DOPUNSKA NASTAVA**

U šk.god. 2016./2017. za sve učenike koji budu s teškoćama usvajali nastavno gradivo tijekom redovne nastave organizirat će se dopunska nastava, i to na slijedeći način:

**9.1. Engleski jezik za razrednu nastavu**

1. **Ciklus(razred):** 1.-4. razred u matičnoj školi i područnim razrednim odjelima; broj učenika prema potrebi.
2. **Cilj:** Unaprijeđivanje znanja i vještina učenika 1.-4. razreda kojima je potrebno intenzivnije vježbanje nastavnog gradiva iz predmeta engleski jezik.
3. **Obrazloženje cilja:** Razvijena osnovna znanja i govorne vještine iz engleskog jezika temelj su za daljnje savladavanje nastavnih sadržaja u daljnjem tijeku školovanja.
4. **Očekivani ishodi/postignuća:**
   * + Usvojeni su osnovni nastavni sadržaji iz engleskog jezika;
     + Usvojeni je pozitivan odnos prema radu;
     + Razvoj vokabulara, gramatičkih znanja, pamćenja, strpljivosti i urednosti.
5. **Način realizacije:**
   * Korištenje udžbenika, radne bilježnice, zbirke zadataka i dopunske literature iz engleskog jezika;
   * Poticanje ljubavi prema pisanoj riječi i čitanju, te buđenje interesa za čitanje na stranom jeziku;
   * Ponavljanje i proširivanje sadržaja redovite nastave, razvijanje usmenog i pismenog izražavanja na engleskom jeziku
   * Vrijeme realizacije: 1 nastavni sat tjedno tijekom nastavne godine.
6. **Potrebni resursi/moguće teškoće:** Potrošni materijal.Teškoća ne bi trebalo biti.
7. **Način praćenja i provjere ishoda/postignuća:** Postignuti su pozitivni ili veći obrazovni rezultati od onih postignutih prije dopunske nastave.
8. **Odgovorna osoba:** Tea Vukelja Tomljenović, učiteljica engleskog jezika

**9.2.Matematika za razrednu nastavu**

1. **Ciklus(razred):** 1.-4. razred u matičnoj školi i područnim razrednim odjelima; broj učenika prema potrebi.
2. **Cilj:** Unaprijeđivanje matematičkih znanja i vještina učenicima 1.-4. razreda kojima je potrebno intenzivnije vježbanje nastavnog gradiva.
3. **Obrazloženje cilja:** Razvijena osnovna matematička znanja i vještine temelj su za daljnje savladavanje nastavnih sadržaja u daljnjem tijeku školovanja i neophodne u svakodnevnom životu.
4. **Očekivani ishodi/postignuća:**
   * + Usvojeni su osnovni nastavni sadržaji iz matematike;
     + Usvojeni je pozitivan odnos prema radu;
     + Razvoj pamćenja, strpljivosti i urednosti.
5. **Način realizacije:**
   * Korištenje radne bilježnice, zbirke zadataka i dopunske literature iz matematike;
   * Vrijeme realizacije: 1 nastavni sat tjedno tijekom nastavne godine.
6. **Potrebni resursi/moguće teškoće:** Potrošni materijal.Teškoća ne bi trebalo biti.
7. **Način praćenja i provjere ishoda/postignuća:** Postignuti su pozitivni ili veći obrazovni rezultati od onih postignutih prije dopunske nastave.
8. **Odgovorne osobe:** Marija Pleša, Zrinka Vukelić i Antonija Basta – učiteljice razredne nastave.

**9.3. Engleski jezik za predmetnu nastavu**

1. **Ciklus(razred):** 6. razred u matičnoj školi; broj učenika prema potrebi.
2. **Cilj:** Unaprijeđivanje znanja i vještina učenika 6. razreda kojima je potrebno intenzivnije vježbanje nastavnog gradiva iz predmeta engleski jezik.
3. **Obrazloženje cilja:** Razvijena osnovna znanja i govorne vještine iz engleskog jezika temelj su za daljnje savladavanje nastavnih sadržaja u daljnjem tijeku školovanja.
4. **Očekivani ishodi/postignuća:**
   * + Usvojeni su osnovni nastavni sadržaji iz engleskog jezika predviđeni za 6. razred osnovne škole;
     + Usvojeni je pozitivan odnos prema radu;
     + Razvoj vokabulara, gramatičkih znanja, pamćenja, strpljivosti i urednosti.
5. **Način realizacije:**
   * Korištenje udžbenika, radne bilježnice, zbirke zadataka i dopunske literature iz engleskog jezika;
   * Poticanje ljubavi prema pisanoj riječi i čitanju, te buđenje interesa za čitanje na stranom jeziku;
   * Ponavljanje i proširivanje sadržaja redovite nastave, razvijanje usmenog i pismenog izražavanja na engleskom jeziku
   * Vrijeme realizacije: 1 nastavni sat tjedno tijekom nastavne godine.
6. **Potrebni resursi/moguće teškoće:** Potrošni materijal.Teškoća ne bi trebalo biti.
7. **Način praćenja i provjere ishoda/postignuća:** Postignuti su pozitivni ili veći obrazovni rezultati od onih postignutih prije dopunske nastave.
8. **Odgovorna osoba:** Tea Vukelja Tomljenović, učiteljica engleskog jezika

**9.5. Hrvatski jezik za predmetnu nastavu**

1. **Ciklus(razred):** 6. razred u matičnoj školi; broj učenika prema potrebi.
2. **Cilj:** Unaprijeđivanje znanja i vještina učenika 6. razreda kojima je potrebno intenzivnije vježbanje nastavnog gradiva iz predmeta hrvatski jezik.
3. **Obrazloženje cilja:** Razvijena osnovna gramatička i pravopisna znanja i vještine iz hrvatskog jezika temelj su za daljnje savladavanje nastavnih sadržaja u daljnjem tijeku školovanja.
4. **Očekivani ishodi/postignuća:**
   * + Usvojeni su osnovni nastavni sadržaji iz hrvatskog jezika predviđeni za 6. razred osnovne škole;
     + Usvojeni je pozitivan odnos prema radu;
     + Razvoj vokabulara, pravopisni i gramatičkih znanja, pamćenja, strpljivosti i urednosti.
5. **Način realizacije:**
   * Korištenje udžbenika, radne bilježnice, zbirke zadataka i dopunske literature iz hrvatskog jezika;
   * Poticanje ljubavi prema pisanoj riječi i čitanju, te buđenje interesa za čitanje na materinjem jeziku;
   * Ponavljanje i proširivanje sadržaja redovite nastave, razvijanje usmenog i pismenog izražavanja na hrvatskom jeziku
   * Vrijeme realizacije: 1 nastavni sat tjedno tijekom nastavne godine.
6. **Potrebni resursi/moguće teškoće:** Potrošni materijal.Teškoća ne bi trebalo biti.
7. **Način praćenja i provjere ishoda/postignuća:** Postignuti su pozitivni ili veći obrazovni rezultati od onih postignutih prije dopunske nastave.
8. **Odgovorna osoba:** Mirjana Prša, učiteljica hrvatskog jezika

**10. IZVANUČIONIČKA NASTAVA**

Najvažnije obilježje i prednost izvanučioničke nastave je obogaćivanje nastavnih sadržaja plastičnim, zornim, egzemplarnim ali i specifičnim sadržajima koje nudi lokalna sredina u kojoj škola djeluje. Na taj način se kod učenika učvršćuje ranije stečeno znanje, šire spoznaje o vlastitom zavičaju te jačaju temelji i za sve druge spoznaje. U školskoj godini 2016./2017. stoga će se realizirati:

**10.1. Sigurno u prometu**

1. **Ciklus(razred):** 4., 5. i 6. razred; ukupno 11 učenika.
2. **Cilj:** Upoznati učenike s pravilnim i sigurnim načinom ponašanja u prometu i prometnom kulturom općenito.
3. **Obrazloženje cilja:** Odgoj učenika za poželjna i primjerena ponašanja u prometu u sadašnjosti i budućnosti.
4. **Očekivani ishodi/postignuća:**
   * učenici su upoznati s vrstama prometnica, prometnim znakovima i prometnim pravilima koja moraju poznavati biciklisti – sudionici u prometu;
   * učenici su upoznati s opasnostima u prometu i mjerama sigurnosti;
   * učenici su uvježbali tehnički vještu vožnju biciklom;
   * učenici su upoznati s prednostima odgovorne i defanzivne vrste vožnje.
5. **Način realizacije:**
   * Informiranje učenika o prometu i prometnim pravilima na predvanjima organiziranima od strane predavača i instruktora vožnje Autokluba Otočac;
   * polaganje on-line testova iz teorije vožnje;
   * natjecanje iz vještine vožnje biciklom na poligonu s višestrukim preprekama i elementima;
   * odlazak najboljih učenika na više razne natjecanja (županijsko; ovisno o uspjehu i državno);
   * vrijeme realizacije: veljača-svibanj 2016. godine.
6. **Potrebni resursi/moguće teškoće:** Troškovi odlaska i pratnje na natjecanja.
7. **Način praćenja i provjere ishoda/postignuća:** Realizacija natjecanja na školskoj razini i sudjelovanje na županijskoj razini za najboljih četvero učenika – 2 učenice i 2 učenika.
8. **Odgovorne osobe:** Željko Blašković, učitelj tehničke kulture

**10.2. Učenička zadruga „Most“**

1. **Ciklus(razred):** 1.-8. razred MŠ + PRO u Vukelić Selu i Rudinci. Ukupno 25 učenika.
2. **Cilj:** Osnaživanje stvaralaštva, radnih navika, timskog rada, odgovornosti i poduzetništva kod učenika.
3. **Obrazloženje cilja:** Kroz redoviti nastavni plan i program nedovoljno zastupljeni aspekti odgojno-obrazovnog rada spajaju se i realiziraju u okviru jedne djelatnosti – rada u učeničkoj zadruzi.
4. **Očekivani ishodi/postignuća:**
   * učenici se kreativno izražavaju kroz izradu raznih proizvoda;
   * učenici učvršćavaju radne navike, timski rad, samodisciplinu, kritiku i samokritiku, preuzimaju odgovornost, osmišljavaju proizvode marketinškim pristupom, racionalno upravljaju novcem, osvještavaju svoje istinske potrebe, razvijaju kritičnost prema propagandnim porukama i tehnikama.
5. **Način realizacije:** Rad se organizira kroz nekoliko sekcija unutar zadruge:
   * Sekcija za proizvodnju biljnih, ekoloških, organskih i drugih pripravaka obuhvaća brigu o zdravlju i osvještavanje štetnih utjecaja različitih kemikalija na čovjekovo zdravlje. Također, upoznaje s mogućnostima ljekovitih te lokalnih, tradicionalnih i po zdravlje neškodljivih proizvoda za higijenu. Rad počiva na izradi ekoloških krema, sapuna, melema i masti od bilja i drugih domaćih sirovina te izradi edukativnih letaka s informacijama o korisnosti navedenih proizvoda.
   * Sekcija ljekovitog bilja i plodova vodi brigu o čovjekovom zdravlju uz korištenje lokalnih i prirodnih izvora zdravlja te uz upoznavanje učenika s ljekovitim svojstvima biljaka lokalnog podneblja. Rad obuhvaća sakupljanje, sušenje i pakiranje čajeva od cvjetova, listova i plodova samoniklog ili uzgojenog bilja, grmlja i drveća te izradu edukativnih letaka s informacijama o korisnosti navedenih proizvoda.
   * Sekcija Radionica suvenira i ukrasnih predmeta temelji svoj rad na kreativnom osmišljavanju raznih predmeta s naglaskom na estetsko-dekorativnu dimenziju; razvoj vještina fine motorike; obradi raznih materijala specifičnim sredstvima; razvoj poduzetničkih vještina: marketinški način osmišljavanja, proizvodnje i prodaje izrađevina. Rad se temelji na izradi čestitki za Božić, Valentinovo, Uskrs; izradi sličica od sušenog cvijeća, izrada nakita, suvenira i dekorativnih predmeta od drva, stakla, voska, papira, tekstila, keramike i metala.
   * rad učeničke zadruge odvija se u adaptiranim radnim prostorima bivšeg školskog stana, u suradnji i sinergiji s klubom mladih tehničara koji djeluje u istom prostoru te dijeli dio proizvodnih alata i sirovina;
   * vrijeme realizacije: 2 nastavna sata tjedno tijekom nastavne godine, prema potrebi i češće ili tijekom čitave školske godine.
6. **Potrebni resursi/moguće teškoće**:
   * Za nabavku alata i repromaterijala (pila, brusilica, bušilica, kistova, boje, lim, vosak, kalupi i drvo) potrebno je 3.500,00 kn- Općina Perušić, sredstva Škole, sponzori;
   * Ambalaža za pakiranje proizvoda: 500,00 kn (sredstva Općine Perušić i Škole);
   * Troškovi za materijal: kutije i bočice za pakiranje, naljepnice, lončić za taljenje, sirovine za izradu sapuna, melema i masti – 900.00 kn (sredstva Škole i Općine Perušić);
   * troškovi putovanja na smotre, natjecanja i sajmove.
7. **Način praćenja i provjere ishoda/postignuća:** Postignuti rezultati na smotrama i natjecanjima učeničkih zadruga, prigodnim sajmovima („Jesen u Lici“); povratne informacije nakon prezentacije radova te uspjeh u prodaji proizvoda.
8. **Odgovorna osoba:** Zorka Munjas, uč., voditeljica učeničke zadruge

**10.3. Klub mladih tehničara „Kosinj“**

1. **Ciklus(razred):** 5.-8. razred, ukupno 13 učenika.
2. **Cilj:** Unaprijeđivanje postignuća učenika u tehničkom odgoju.
3. **Obrazloženje cilja:** Osnaživanje tehničke pismenosti učenika uslijed premale redovite satnice tehničke kulture u okviru redovnog nastavnog plana i programa.
4. **Očekivani ishodi/postignuća:**
   * učenici učvršćavaju radne navike, timski rad, samodisciplinu;
   * učenici su sposobni izrađivati predmete od drva na stroju za modelarstvo na temelju nacrta;
   * učenici su svladali osnove orijentacije u otvorenom prostoru i radio-komunikacije.
5. **Način realizacije:**

- Izrada modela, maketa, uporabnih predmeta preme tehničkim nacrtima;

- orijentacija u otvorenom prostoru uz pomoć zemljovida i kompasa te radio-komunikacija;

- suradnja s Nacionalnim centrom tehničke kulture u Kraljevici u svrhu daljnjih stručnih usavršavanja učenika i učitelja;

- vrijeme realizacije: 2 nastavna sata tjedno tijekom nastavne godine; u tijeku priprema za nastupe i natjecanja prema potrebi i češće.

1. **Potrebni resursi/moguće teškoće:** Za nabavku alata i repromaterijala (pila, brusilica, bušilica, kistova, boja, lima, voska, kalupa, drva i sl.) potrebno je 3.500,00 kn. Sredstva će se zatražiti od Općine Perušić, sredstava Škole i sponzora.
2. **Način praćenja i provjere ishoda/postignuća:** Postignuti rezultati na smotrama natjecanjima mladih tehničara i u modelarskoj ligi, prigodnim sajmovima („Jesen u Lici“); povratne informacije nakon prezentacija radova. Održavanje „Dana tehnike“ u školi te prezentiranje projekta na temu energetske učinkovitosti u drugim školama te na sajmu „Jesen u Lici“.
3. **Odgovorna osoba:** Željko Blašković, dipl.ing., predsjednik KMT

**10.4. Školsko sportsko društvo „Kosinj“**

1. **Ciklus(razred):** 1.-8. razred, ukupno 25 učenika.
2. **Cilj:** Unaprijeđenje tjelesne i zdravstvene kulture učenika.
3. **Obrazloženje cilja:** Čuvanje osobnog psiho-fizičkog, mentalnog, etičkog i duševnog zdravlja učenika uslijed multipliciranih rizika po zdravlje u modernom životnom i odgojno-obrazovnom okruženju.
4. **Očekivani ishodi/postignuća:**

- sačuvano je osobno psiho-fizičko, mentalno, etičko i duševno zdravlje učenika;

- učenici imaju razvijen sportski duh, natjecateljski duh je razvijen jedino na osobnom planu, zdravo prihvaćaju vlastite neuspjehe i uspjehe;

- učenici iskazuju vrline solidarnosti i međusobnog pomaganja;

- učenici unose više energije, mentalne oštrine i koncentracije u rad kod ostalih nastavnih predmeta.

1. **Način realizacije:** Rad ŠSD organizirat će se kroz sljedeće sekcije:
   * Kros za učenike i učenice, 2 sata tjedno s voditeljem Goranom Sekulom;
   * Futsal za učenike i učenice, 2 sata tjedno s voditeljem Goranom Sekulom;
   * Stolni tenis za učenike i učenice, 1 sat tjedno s voditeljem Goranom Sekulom;
   * Šah za učenike i učenice, 2 sata tjedno s voditeljem Ljubomirom Čanićem.
2. **Potrebni resursi/moguće teškoće:** Troškovi putovanja na natjecanja, kotizacije za natjecanja, izrada diploma, medalja i pehara. Sredstva će se osigurati od strane MZOS, Hrvatskog školskog sportskog saveza, Školskog sportskog saveza Ličko-senjske županije, Općine Perušić, sredstava Škole, dobrovoljnih priloga učenika te sredstava sponzora i donatora.
3. **Način praćenja i provjere ishoda/postignuća:**

- obilježavanje sportskim aktivnostima Europskog tjedna sporta i Hrvatskog olimpijskog dana u rujnu 2015. god.;

- obilježavanje dva dana sporta u listopadu i svibnju;

- međurazredna natjecanja i školska prvenstva;

-obilježavanje Valentinova 2016. natjecanjem plesnih parova;

-natjecanja na općinskom, županijskom i državnom nivou u organizaciji SŠSD Ličko-senjske županije;

-sportska natjecanja i događanja u organizaciji klubova i drugih sportskih organizatora (Kros Sportskih novosti na Bundeku, Kros u Brodu na Kupi i sl.);

-posjet sportskim događajima.

1. **Odgovorna osoba:**  Goran Sekula, prof. kineziologije, voditelj ŠSD; Ljubomir Čanić, voditelj sekcije šaha.

**11. IZVANNASTAVNE AKTIVNOSTI**

Temeljna je svrha izvannastavnih aktivnosti poticati stvaralaštvo i darovitost učenika, promicati opću komunikacijsku kulturu, humanistički odgoj, socijalizaciju te pripremati za obiteljski i društveni život. Programi izvannastavnih aktivnosti primarno su u ulozi kulturne razonode, rekreacije te razvitka osobnosti učenika.

U školskoj godini 2016./2017. realizirat će se slijedeće izvannastavne aktivnosti:

**11.1.Dramsko-recitatorska grupa**

1. **Ciklus(razred):** 1.-8. razred MŠ + PRO u Vukelić Selu i Rudinci. Ukupno 25 učenika.
2. **Cilj:** Potpora jezičnom i umjetničkom izražavanju učenika.
3. **Obrazloženje cilja:** Razvijanje smisla za ritam, sklad, kompoziciju, harmoniju, istinu i ljepotu putem jezičnog i umjetničkog izražavanja.
4. **Očekivani ishodi/postignuća:** Učenici primjenjuju smisao za ritam, sklad, kompoziciju, harmoniju, istinu i ljepotu na nastavi više drugih predmeta u školi te u svojim privatnim životima.
5. **Način realizacije:**

-individualni rad;

-rad u grupama;

-osmišljavanje nastupa povodom obilježavanja pojedinih dana koji se posebno obilježavaju u školi;

-prema pokazanim interesima učenika njihovo sudjelovanje na smotrama i natjecanjima ili objavljivanje radova u časopisima;

-potpora izradi individualnih uradaka kod učenika nevezanih za određenu školsku temu;

-vrijeme realizacije:1 sat tjedno.

1. **Potrebni resursi/moguće teškoće:** Potrošni materijal

Teškoća ne bi trebalo biti.

1. **Način praćenja i provjere ishoda/postignuća:**
   * uspjeh nastupa grupe na školskim priredbama;
   * uspjeh učenika na natjecanjima i smotrama;
   * uspjeh učenika iz predmeta hrvatski jezik;
   * Razgovor i analiza postignuća.
2. **Odgovorne osobe:** Mirjana Prša, uč. hrv.jez. i učiteljice razredne nastave.

**11.2. Pjevački zbor**

1. **Ciklus(razred):** 1.-8. razred MŠ + PRO u Vukelić Selu i Rudinci. Ukupno 25 učenika.
2. **Cilj:** Oslobađanje kreativnosti i potpora glazbenom izražavanju učenika svim učenicima zainteresiranima za glazbeno izražavanje.
3. **Obrazloženje cilja:** Razvijanje smisla za ritam, sklad, kompoziciju, harmoniju, istinu i ljepotu putem glazbenog izražavanja.
4. **Očekivani ishodi/postignuća:**

Učenici primjenjuju smisao za ritam, sklad, kompoziciju, harmoniju, istinu i ljepotu na nastavi više drugih predmeta u školi te u svojim privatnim životima.

1. **Način realizacije:**

-rad u grupama;

- solističko pjevanje, pjevanje u duetu te pjevanje u zboru;

-izvođenje glazbenih djela povodom obilježavanja pojedinih dana koji se posebno obilježavaju u školi;

-prema pokazanim interesima učenika njihovo sudjelovanje na smotrama i natjecanjima;

-potpora osobnom glazbenom razvoju pojedinaca;

- Vrijeme realizacije: jedan sat tjedno tijekom nastavne godine.

1. **Potrebni resursi/moguće teškoće:** Potrošni materijal. Teškoća ne bi trebalo biti.
2. **Način praćenja i provjere ishoda/postignuća:** Uspjeh nastupa na školskim priredbama; uspjeh učenika na natjecanjima i smotrama. Uspjeh učenika iz predmeta glazbena kultura. Razgovor i analiza postignuća.
3. **Odgovorne osobe:** Zorka Munjas, uč., i druge učiteljice razredne nastave.

**12. IZVANŠKOLSKE AKTIVNOSTI**

***12.1. Aktiv podmlatka Hrvatskog Crvenog križa – Gradskog društva Crvenog križa Gospić***

1. **Ciklus(razred):** 1.-8. razred MŠ + PRO u Vukelić Selu i Rudinci. Ukupno 25 učenika.
2. **Cilj:** Razvijanje humanih vrednota kod učenika.
3. **Obrazloženje cilja:** Jačanje odgojne komponente u školovanju učenika kroz razvijanje osjetljivosti na patnju drugih ljudi.
4. **Očekivani ishodi/postignuća:**

- učenici su osposobljeni i uvježbani u osnovama pružanja prve pomoći;

- učenici su upoznati s temeljnim međunarodnim pravnim aktima koji reguliraju ljudska prava;

- učenici su upoznati s poviješću institucije Međunarodnog Crvenog križa i Crvenog polumjeseca.

1. **Način realizacije:** 
   * uvježbavanja u pružanju prve pomoći od strane ovlaštenog instruktora Crvenog križa (opseg i način određuje Gradsko društvo CK Gospić);
   * podjela priručnika o osnovama pružanja prve pomoći te o povijesti institucije Crvenog križa;
   * uvježbavanje sadržaja iz priručnika pred natjecanja s voditeljem aktiva.
2. **Potrebni resursi/moguće teškoće:** Troškovi prijevoza na mjesto županijske razine natjecanja.
3. **Način praćenja i provjere ishoda/postignuća:** Sudjelovanje na županijskoj razini natjecanja; u slučaju uspjeha i na drugim višim razinama natjecanja (međužupanijskoj i državnoj).
4. **Odgovorne osobe:** Danijel Gregov, školski pedagog, voditelj aktiva podmlatka.

**12.2. Outward Bound program**

Uz odobrenje i potporu Ministarstva znanosti, obrazovanja i sporta, organizacija Outward Bound Hrvatska organizira trodnevne do petodnevne programe na otvorenom koji se provode u partnerstvu sa školama koje njeguju individualne potrebe i vrijednosti svojih učenika.

Outward Bound programi se temelje na metodama iskustvenog učenja u prirodi, koji polaznike smještaju izvan udobnosti svakodnevnog života, te suočavaju s novim i nepoznatim situacijama u prirodnom okruženju. Radom i životom unutar grupe razvija se osjećaj odgovornosti i važnosti svakog člana.

Istovremeno, instruktori usmjeravaju polaznike na stvaranje pozitivnog stava prema rješavanju problema ili suočavanju s nepoznatim situacijama.

Outward Bound iskustvo mijenja ljude na bolje na svim poljima, fizičkom, mentalnom i društvenom i priprema ih na životne izazove. Krajnji cilj je da na tom putu samootkrivanja polaznici nauče cijeniti sebe, prihvate mogućnost izbora, povećaju uspjeh, zapošljivost, suradnju i budu izvrsni u onome što žele.

Kroz izazov i pustolovinu polaznik bolje upoznaje sebe i način na koji reagira u takvim situacijama te razvija samopoštovanje i samoodgovornost. Program je pažljivo osmišljen da pruži maksimalno iskustvo i stvori pozitivan stav prema rješavanju problema ili suočavanju s izazovima.

To se postiže djelovanjem koje slijedi refleksija kroz razgovor unutar grupe. Aktivnosti koje su sastavni dio Outward Bound tečajeva predstavljaju sredstvo za ostvarivanje ciljeva programa.

Preduvjet za učinkovitost svakog treninga je harmoničan odnos između ciljeva, potreba i želja polaznika te osmišljen program, stručne i pedagoške vještine instruktora. Pritom dobre zabave, smijeha i novih prijateljstava ne nedostaje!

SPECIFIČNI CILJEVI PROGRAMA OUTWARD BOUND PROGRAMA SU:

* Razvoj karaktera kroz otkrivanje i spoznaja vlastitih kvaliteta i sposobnosti;
* Poboljšanje komunikacijskih vještina kroz učenje slušanja i prenošenja vlastitih ideja;
* Razvoj liderskih sposobnosti kroz učenje preuzimanja inicijative;
* Razvoj organizacijskih sposobnosti;
* Poticanje kreativnosti i inovativnosti kroz poticanje razmišljanja izvan zadanih ili uobičajenih okvira;
* Poštivanje sebe i drugih kroz razumijevanje koncepta samopoštovanja i poštovanja drugih.

AKTIVNOSTI OBUHVAĆENE PROGRAMIMA

Plan aktivnosti tijekom provedbe programa sukladno mogućnostima polaznika često se prilagođava na samom terenu. Nakon dolaska na lokaciju dobro upoznavanje grupe prvi je zadatak. Sljedećih dana taj se proces nastavlja kroz zanimljive i zabavne aktivnosti poput pješačenja u prirodi, navigacije pomoću kompasa i karte, alpinističkog penjanja i spuštanja, ronjenja, bivakiranja – noćenja u prirodi, penjanja na poligonu visokog i niskog uževlja, slobodnog penjanja, špiljarenja, kajakarenja, timskih aktivnosti i igara.

S razvijenim timskim duhom kreće se na dvodnevnu planinarsku ekspediciju i osvajanje jednog od obližnjih vrhova ili pak kajakarenje obližnjom rijekom, jezerom ili pak morem do obližnjih otoka. Puni novih iskustava, svi se vraćaju u kamp gdje je zadnji dan proslava uz dodjelu priznanja nakon čega se polaznici vraćaju kućama.

U planu je provedba dvaju 5-dnevnih programa u prirodi - „Proljetne pustolovine“ koja bi se održala tijekom proljetnog odmora učenika od 18. do 22. travnja 2017., te „Ljetne pustolovine“ koja bi se održala od 19. do 23. lipnja 2017. god., a s bazom u Outward Bound Nastavnom centru u Velikom Žitniku. U namirenju troškova samih programa sa svojim sredstvima koristit će se sredstva Škole, same organizacije „Outward Bound Hrvatska“ te roditelji samih učenika koji sudjeluju u programu.

PRIMJER 5 - DNEVNOG PROGRAMA

CILJ: Educirati polaznike o boljem načinu komunikacije među sobom, toleranciji i empatiji, te kako te vrijednosti iskoristiti u svojoj okolini.

ŠTO SE ŽELI POSTIĆI:

- Ukazati na samoporažavajuća vjerovanja i ponašanja („ne mogu to jer sam težak\nizak\malen...“);

-Povećanje samopouzdanja i vjere u vlastite sposobnosti;

-Povećati sposobnost „slušanja“ i aktivne komunikacije;

-Povećati zanimanje za prirodu i fizičku aktivnost (zdrav život);

- Povećati fizičku i mentalnu „izdržljivost“.

Okvirni tijek mogućih aktivnosti:

1.DAN: Dolazak i upoznavanje polaznika. Aktivnosti: rasprava o ciljevima programa i odgovornosti, dogovaranje pravila, određivanje uloga polaznika, rasprava o osobnim ciljevima, očekivanjima i strahovima polaznika.. U okviru team buildinga slijede igre, rad u timu, low ropes aktivnosti, čvorovi i orijentacijske vještine; obuka iz prve pomoći i orijentacije. Na koncu diskusija.

2.DAN: Dnevni cilj: Razvoj poštovanja prema članovima grupe (svatko doprinosi na svoj način, nikoga se ne ostavlja). Aktivnosti: odlazak na mini ekspediciju, uvježbavanje vještina na otvorenom (u prirodi), samostalna navigacija i osvajanje prvog vrha. Planiranje, penjanje (rock climbing) i priprema za idući dan. Slijedi diskusija i komentiranje o događajima u danu (debriefing). Vrši se osvrt na praćenje osobnih ciljeva. Kuhanje, postavljanje logora i spavanje u logoru.

3.DAN: Dnevni cilj: Postizanje izdržljivosti (fizičke i mentalne). Aktivnosti: ekspedicija – planinarenje na Velebitu, penjanje po stijenama i spuštanje užetom po stijeni (abseil); osvajanje teškog vrha (velika strmina\malo vremena). Navedeno potiče vježbanje učinkovitog učenja i donošenje odluka. Zbog pritiska mogući su prvi nemiri i svađe u grupi. Aktivnosti potiču polaznike na preuzimanje osobne odgovornosti; postavljanje pitanja „Što znači voditi?“ (biti vođa je odgovornost, ne privilegija); razvija se poštovanje prema drugima i empatija. Pouka je u ulaganju truda i nagradi. Potiče se i briga za okoliš. Slijedi postavljanje logora, diskusija o izazovima dana, ponovno spavanje u bivku na promijenjenoj lokaciji.

4.DAN: Dnevni cilj: Timski rad polaznika i stjecanje vještina rješavanja problema. Aktivnosti: doručak uz vatru, čišćenje i pospremanje korištene opreme, pakiranje kampa. Slijedi planinarenje do dogovorene točke u zadanom vremenu. Izvođenje „Search and rescue“ scenarija gdje se kod polaznika razvija poimanje prirode i uviđanje ograničenja koje teren predstavlja. Rad je usmjeren na razvijanje samopouzdanja, pomicanje vlastitih granica, vježbanje komunikacijskih vještina, timskog rada, vještine vodstva te poticanje nesebičnosti i doprinošenja grupi. Na koncu kroz vođenu diskusiju, refleksiju i analizu rasprava na temu što se moglo bolje odraditi.

5. DAN: „Community Service“ prema odabiru samih polaznika u grupi. Finalna revizija programa, grupna izlaganja postignuća (igrokaz, prezentacija, pjesma, itd.). Slijedi svečani ručak te podjela diploma polaznicima za uspješno završeno sudjelovanje u programu.

**13. IZLETI I EKSKURZIJE**

Svi razredi realizirat će jedan jednodnevni izlet.

Drugi jednodnevni izleti organizirat će se ako se za to pokaže potreba (tematske izložbe i sl.).

**13.1.Izlet u Ogulin**

1. **Ciklus(razred):** 1.-8. razred MŠ + PRO u Vukelić Selu i Rudinci. Ukupno 25 učenika.
2. **Cilj:** Izlet u Ogulin.
3. **Obrazloženje cilja:** Upoznati učenike s geografskim osobinama te prirodnim, kulturnim i drugim znamenitostima ogulinskog kraja.
4. **Očekivani ishodi/postignuća:**

- učenici mogu opisati glavne geografske, prirodne, povijesne, etnografske i kulturološke značajke Ogulina i ogulinskog kraja;

- učenici opisuju glavne značajke i posebnosti književnog opusa hrvatske književnice Ivane Brlić-Mažuranić;

- učenici mogu opisati glavne osobitosti stare slavenske mitologije i s njima povezanim narodnim običajima.

1. **Način realizacije:**

- izlet se realizira početkom lipnja 2016.god.;

-prethodno upoznavanje sa značajkama Ogulina i ogulinskog kraja na nastavi geografije, hrvatskog jezika, likovne kulture, povijesti, glazbene kulture, prirode i biologije;

-izrada učeničkih referata na pojedine teme koje će se izlagati tijekom vožnje autobusom i na terenu;

-izlaganja učitelja i stručnog vodiča;

- posjet Ivaninoj kući bajki uz sudjelovanje u organiziranim radionicama i prezentacijama;

- razgledavanje starog frankopanskog kaštela u Ogulinu te stare gradske jezgre;

-razgledavanje uže okolice grada Ogulina te posjet jezeru Sabljaci.

1. **Potrebni resursi/moguće teškoće:**

* troškovi autobusnog prijevoza;
* troškovi ulaznica za Ivaninu kuću bajki i frankopanski kaštel;
* troškovi održavanja radionica i drugih edukacija za učenike;
* troškovi stručnog vodstva.

Sredstva se osiguravaju iz proračuna lokalne samouprave (Općina Perušić). Teškoća ne bi trebalo biti.

1. **Način praćenja i provjere ishoda/postignuća:**

- na povratku s izleta izrada manjeg pisanog ili likovnog rada na temu izleta;

- razgovor o izletu na satu razrednika;

- korištenje novih spoznaja u budućem školskom radu.

1. **Odgovorne osobe:** Voditelj izvanučioničke nastave te svi razrednici.

**14. PLAN STRUČNOG OSPOSOBLJAVANJA I USAVRŠAVANJA UČITELJA**

Svaki učitelj dužan je voditi evidenciju o permanentnom usavršavanju u obrascu Individualni plan i program permanentnog usavršavanja za školsku godinu 2016./2017.

**14.1. Stručno usavršavanje u školi**

**14.1.1.Stručna vijeća**

1. razred – teškoće u početnom čitanju i pisanju;

- odgoj za nenasilje i suradnju;

- dobar pristup sebi i drugima.

2. razred - emocije u razredu;

- pomoć učenicima u svladavanju gradiva;

- oblici nasilja među djecom.

3. razred - razgovor s djecom;

- učenje kod kuće i u školi;

- obuzdaj svog nasilnika;

- podrška roditeljima u odgojnoj funkciji.

4. razred - aktivnosti s učenicima;

- pravilne odluke;

- zlostavljanje u školi i što možemo učiniti.

**14.2. Stručna usavršavanja izvan škole**

**14.2.1. Stručna usavršavanja na županijskoj razini**

Iz svakog nastavnog predmeta, školskog preventivnog programa te građanskog odgoja i obrazovanja organizira se 2-4 županijska stručna vijeća na kojima su predmetni učitelji i učitelji razredne nastave dužni nazočiti, a o realizaciji vijeća i njihovom roku provođenja brine voditelj županijskog stručnog vijeća.

Također će učitelji nazočiti na drugim stručnim skupovima koji će biti organizirani od strane Agencije za odgoj i obrazovanje, a o vremenu njihova održavanja bit će obaviješteni putem web stranice Agencije za odgoj i obrazovanje.

Nedostatak zadovoljavajućih financijskih sredstava koje stoje na raspolaganju školi te nepisana uputa osnivača da škole svoja financijska sredstva ukoliko su oskudna ne rasipaju na podmirivanje troškova puta i dnevnica učitelja za stručna usavršavanja, čine razradu svakog detaljnijeg plana stručnog usavršavanja učitelja suvišnim i bespredmetnim.

**14.3. Ostala stručna usavršavanja i osposobljavanja**

Svaki učitelj dužan je voditi evidenciju o permanentnom usavršavanju u obrascu Individualni plan i program permanentnog usavršavanja za školsku godinu 2016./2017.

Svakog učitelja se pak zadužuje da godišnje u svrhu osobnog stručnog usavršavanja prouči po dvije knjige iz metodike nastave te po jednu iz didaktike ili psihologije odgoja i obrazovanja. Preporučeni naslovi su:

Ewald Terhart: Metode poučavanja i učenja : uvod u probleme metodičke organizacije poučavanja i učenja, Zagreb : Educa, 2001

Hilbert Meyer: Što je dobra nastava?, Zagreb : Erudita, 2005

**Marko Stevanović: Didaktika, 1. izd., Rijeka : Express digitalni tisak, 2001**

**Tomislav Grgin: Edukacijska psihologija, 2. izd., Jastrebarsko : Naklada Slap, 2004**

**15. ŠKOLSKI PREVENTIVNI PROGRAMI**

**15.1 CILJEVI PROGRAMA:**

* Poučiti učenike odgovornom ponašanju prema sebi i drugima
* Rad na usvajanju društveno prihvatljivih stavova, vrijednosti i navika
* Razvoj samopoštovanja i samoevaluacije
* Poučiti učenike vještinama rješavanja problema
* Razvijati motivaciju za zdrave stilove života
* Pravilno organiziranje slobodnog vremena
* Edukacija roditelja i učitelja o problemu zlouporabe sredstava ovisnosti

# **15.2 NOSITELJI PROGRAMA, SADRŽAJ I OBLICI RADA**

Prevenciju u školi provode: ravnatelj, pedagog, predmetni učitelji, učitelji razredne nastave, razrednici, vanjski suradnici ( liječnici, psiholozi, socijalni radnici i drugi stručnjaci ).

Rad će se organizirati kroz sadržaje redovnog školskog programa, satove razredne zajednice, organiziranjem aktivnosti u slobodnom vremenu učenika i kroz rad sa roditeljima.

* 1. **RAD S UČENICIMA NA SATU RAZREDNOG ODJELA**
  + Predavanja o zlouporabi sredstava ovisnosti
  + Ispitivanje raširenosti pušenja, konzumiranja alkohola i droge među učenicima viših razreda
  + Obrada teme ovisnosti kroz samoaktivnost učenika (izrada tematskih plakata, pisanje poruka i dr.)
  + Učenje socijalnih vještina kroz igru i radionice - CAP-program (Child Abuse Prevention)
  + Ispitivanje interesa učenika kroz diskusije o temama koje ih posebno zanimaju
  + Podjela prospekata i sličnih materijala od Crvenog križa, CZSS, školske medicine
  + Gledanje TV – programa /VHS, DVD iz domene ove problematike

Nositelji programa su: učenici, razrednici, pedagog, knjižničar.

* 1. **RAD S UČENICIMA NA PREVENCIJI OVISNOSTI KROZ REDOVITE NASTAVNE SADRŽAJE**
     1. hrvatski jezik

Na satovima hrvatskog jezika (lektira, književnost, medijska kultura) obrađivati će se elementi društveno prihvatljivog sustava vrijednosti, prihvatljivi stavovi, pozitivan odnos prema sebi i dugima. Organiziranje susreta s književnicima, odlasci na kazališne predstave.

Nositelj: učitelj RN, učitelji hrvatskog jezika i knjižničar.

* + 1. likovna kultura

Kroz satove likovne kulture poticat će se kreativnost u osobnom izrazu različitim likovnim tehnikama.

Odlasci na izložbe.

Nositelji: učitelji RN i učitelji likovne kulture.

* + 1. glazbena kultura

Uz propisane sadržaje može se raditi i na upoznavanju modernih glazbenih trendova i njihovog utjecaja na mlade.

Nositelj: učitelji RN, učitelji glazbene kulture.

* + 1. priroda i društvo, biologija

Poticanje i usvajanje higijenskih navika, upoznavanje s neprijateljima zdravlja, zdravim načinom prehrane, zaštita prirodnog okoliša, upoznavanje sa tijelom i psiho-fizičkim promjenama u pubertetu.

Na satovima biologije nastaviti će se s njegovanjem i brigom o osobnom zdravlju, govoriti o spolnosti, samopotvrđivanju kroz zdrav stil života, spolno prenosivim bolestima, bolestima organa za disanje s osvrtom na problematiku pušenja, probleme konzumiranja legalnih i ilegalnih sredstava ovisnosti.

Nositelji: učitelji RN, učitelji prirode i biologije.

* + 1. tehnička kultura

Kroz ove satove raditi će se na poticanju stvaralaštva i kreativnosti.

Nositelji: učitelj tehničke kulture

* + 1. vjeronauk

Kroz propisane sadržaje njegovati osobnost, moral i duhovne vrijednosti.

Upoznavati različite religije, njihovu povezanost i različitost.

Poticati i razvijati empatiju i filantropiju.

Nositelj: vjeroučitelj

* + 1. tjelesna i zdravstvena kultura

Poticati i razvijati zdrave stilove života. Omogućiti afirmaciju svakog učenika, poučiti kako se nositi sa neuspjehom, njegovati aktivno i rekreativno bavljenje sportom. Organizirati susrete sa sportašima, pohađati sportske priredbe i izlete.

Nositelj: učitelj tjelesnog odgoja i kulture

* 1. **RAD S UČENICIMA U SLOBODNO VRIJEME**

**SPORTSKE AKTIVNOSTI** – u suradnji sa Školskim sportskim klubom i na nivou županije sa Sportskim savezom Gospić djelovati na širenju sportskih aktivnosti i pružati mladima veći izbor aktivnosti.

**SPORTSKE AKTIVNOSTI U ŠKOLI** – prije upisa u slobodnu aktivnost ispitati interes i motivaciju učenika.

**OSTALO** – organizacija kvizova (samostalno ili u sklopu nekih školskih manifestacija), organizacija parlaonica ,organizacija plesova za učenike.

* 1. **RAD S RODITELJIMA**
* roditeljski sastanci
* individualni razgovori
* oblici rada: predavanja, radionice, savjetodavni rad
* aktivno sudjelovanje roditelja u organiziranju i provođenju raznih školskih manifestacija

Nositelji: ravnatelj, pedagog, razrednici, knjižničar, vanjski suradnici.

**TEME ZA RAD S RODITELJIMA:**

Uloga oca/majke u obitelji

Komunikacija u obitelji

Alkoholizam u obitelji

Ovisnost o cigaretama

Droga –kako prepoznati narkomana?

Zdrava prehrana

Sretan brak – sretno djetinjstvo

Odrastanje – promjene u ponašanju

Vrijeme rada: tijekom godine

Nositelji: razrednici, pedagog, vanjski suradnici, roditelji.

* 1. **RAD S UČITELJIMA**

Informiranje učitelja na sjednicama Učiteljskog vijeća o tijeku provođenja prevencije ovisnosti u školi.

Suradnja pedagoga sa učiteljima pri realizaciji tema na satovima razrednog odjela.

Suradnja pedagoga sa učiteljima pri realizaciji tema na roditeljskim sastancima.

Organizacija stručnih predavanja na sjednicama Učiteljskog vijeća.

Organizacija stručnih predavanja vanjskih suradnika.

Nositelji: ravnatelj, pedagog, učitelji, knjižničar.

* 1. **SURADNJA S DRUŠTVENIM ČIMBENICIMA**
  2. Suradnja s Centrom za socijalnu skrb u Gospiću (socijalna patologija u obitelji, zapuštanje i zlostavljanje djece, alkoholizam u obitelji, poremećaj u ponašanju, razvod braka i drugo).
  3. Suradnja s MUP-om
  4. Zdravstvenim ustanovama
  5. Zavodom za zapošljavanje
  6. Crkvom
  7. Ostalim relevantnim organizacijama, ustanovama i udrugama.

1. **PLAN KULTURNE I JAVNE DJELATNOSTI**

|  |  |  |  |
| --- | --- | --- | --- |
| MJESEC | SADRŽAJ | RAZREDI | NOSITELJI PROGRAMA |
| 1 | 2 | 3 | 4 |
| IX. | - Estetsko uređenje interijera i eksterijera škole  - Hrvatski olimpijski dan ,obilježavanje dana 10.rujna  hodanjem , trčanjem ,boravkom na svježem zraku.  - Obilježavanje dana Svetog Mihovila – Dan policije  - Ponašanje u prometu –razgovor s učenicima 1.-ih raz. | 8. razredi  1.-8. razreda  1. razredi | - učitelji likovne kulture, učitelji  biologije  - učitelji TZK , učitelji razredne nastave  - učitelji 1. razreda, službena osoba  prometne policije |
| X. | - Dani kruha – izložba proizvoda u školi  - Obilježavanje Mjeseca hrvatske knjige | svi učenici škole | - razrednici ,učitelji, vjeroučitelji  - knjižničar škol. knjižnice |
| XI. | - Borba protiv pušenja, alkohola, droge i drugih  ovisnosti (učenicima prezentirati literaturu, omogućiti  gledanje video kazeta na tu temu)  - Obilježavanje Međunarodnog dana tolerancije | 7. i 8. razredi  svi razredi | - knjižničar, pedagog  - učitelji , pedagog |
| XII. | - Dan borbe protiv Aids-a  - Obilježavanje blagdana Svetog Nikole (likovni i  literarni radovi )  - Božić – blagdan mira i dobrote ( izložba likovnih i  literarnih radova)  - Uređenje škole i postavljanje panoa s prigodnim  slikama i tekstovima za Božić  - Priredba povodom blagdana Božića | 7. i 8. razredi  1.- 8. razreda  1. - 8. razreda | - knjižničar  - učitelji razredne nastave, učitelji  hrvatskog jezika  - učitelji razredne nastave, vjeroučitelji,  učitelji hrvatskog jezika, likovne, i  glazbene kulture,knjižničar |

|  |  |  |  |
| --- | --- | --- | --- |
| 1 | 2 | 3 | 4 |
| I. | - Igre u snijegu | 1.- 8. razreda | - učitelji razredne nastave, učitelji TZK |
| II. | - Školsko natjecanje u stolnom tenisu, nogometu  - Valentinovo- Dan ljubavi (izložba likovnih i literarnih  radova)  - Sudjelovanje na dječjem maskenbalu  - Održavanje i organiziranje susreta i smotre Lidrano '11  - Školsko natjecanje u odbojci  - Obilježavanje Međunarodnog dana materinjeg jezika (pisanje i izložba literarnih radova) | 5.- 8. razreda  1.- 8. razreda  1. - 4. razreda  1.- 8. razreda | - učitelji TZK  - učitelji razredne nastave, hrvatskog  jezika, likovne kulture, knjižničar  - učitelji razredne nastave  - učitelji razredne nastave i hrvatskog  jezika  - učitelji TZK  -učitelji hrvatskog jezika , knjižničar |
| III. | - Proljeće u srcima djece (likovni i literarni radovi)  - Obilježavanje Međunarodnog dana žena  - Dani hrvatskog jezika  - Svjetski dan zaštite voda – Gacka u pjesmi i riječju  - Organiziran posjet kazališnoj predstavi u HNK-u | 1.- 5. razreda  1.- 8. razreda  svi učenici  7. i 8. razredi | - učitelji razredne nastave  - učitelji razredne nastave, hrvatskog  jezika,  - učitelji geografije , knjižničar  - razrednici i učitelji hrvatskog jezika |
| IV. | - Organizacija izleta za učenike 8.-ih razreda  - Izlet u prirodu  - Obilježavanje Dana planeta Zemlja (izložba likovnih i  literarnih radova)  - Obilježavanje uskrsnih blagdana | 8. razredi  1.- 8. razreda  5.- 8. razreda  svi učenici | - razrednici osmih razreda  - učitelji razredne nastave, učitelji  likovne kultura, hrvatskog jezika,  knjižničar  - učitelji RZ, vjeroučitelji, učitelji HJ i učitelji GK |
| V. | - Obilježavanje majčinog dana likovnim i literarnim  radovima  - Međunarodni dan Crvenog križa, Svjetski dan športa,  (obilježiti športskim natjecanjima,)  - Dan škole – svečana priredba , športska natjecanja,  izložba likovnih i literarnih radova | 1.- 8. razreda  5.- 8. razreda  svi učenici | - učitelji razredne nastave, hrvatskog  jezika  - učitelji likovne i glazbene kulture,  TZK  - učitelji razredne nastave,hrvatskog  jezika,glazbene i likovne kulture,TZK |
| VI. | - Priredba povodom ispraćanja učenika 8.-ih razreda | 1.- 7. razreda | - učitelji raz.nast.,glazbene kul.,hrv.j. |

**17. IZVEDBENI PLAN I PROGRAM GRAĐANSKOG ODGOJA I OBRAZOVANJA ZA ŠK. GOD. 2016./2017.**

**Ravnatelj:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ivan Bronzović, dipl. uč.**

**Predsjednica Školskog odbora:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mirjana Prša, dipl.uč.**